VENDIM
Nr. 765, datë 30.9.2020

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “NDËRTIMI I MIKROHAPËSIRAVE PUBLIKE, SHESHI ‘SELITA’”, TIRANË

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Ndërtimi i mikrohapësirave publike, sheshi ‘Selita’”, Tiranë.
2. Shpronësimi të bëhet në favor të Bashkisë Tiranë.
3. Pronarët e pasurive të paluajtshme, që shpronësohen, të kompensohen në vlerë të plotë sipas masës përkatëse të kompensimit që paraqitet në tabelën bashkëlidhur këtij vendimi, për pasuritë e llojit tokë “truall”, me vlerë 16 376 556 (gjashtëmbëdhjetë milionë e treqind e shtatëdhjetë e gjashtë mijë e pesëqind e pesëdhjetë e gjashtë) lekë.
4. Vlera e përgjithshme e shpronësimit, prej 16 376 556 (gjashtëmbëdhjetë milionë e treqind e shtatëdhjetë e gjashtë mijë e pesëqind e pesëdhjetë e gjashtë) lekësh, do të përballohet nga buxheti i Bashkisë Tiranë.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i miratuar për Ministrinë e Infrastrukturës dhe Energjisë.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, të kompensohen, për efekt shpronësimi, pasi të kenë paraqitur certifikatën e pronësisë, kartelën e pasurisë si dhe hartën treguese të regjistrimit, pranë Bashkisë Tiranë.
8. Bashkia Tiranë të kryejë procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i përfundimit të punimeve të jetë në përputhje me afatet e parashikuara nga Bashkia Tiranë.
10. Agjencia Shtetërore e Kadastrës, Drejtoria Vendore Tirana Jug, në bashkëpunim me Bashkinë e Tiranës, brenda 30 (tridhjetë) ditëve nga data e miratimit të këtij vendimi, të fillojë procedurat për hedhjen e gjurmës së projektit mbi hartat kadastrale, sipas planimetrisë së shpronësimit të miratuar dhe të bëjë kalimin e pronësisë në favor të Bashkisë Tiranë.
11. Agjencia Shtetërore e Kadastrës, Drejtoria Vendore Tirana Jug, të pezullojë të gjitha transaksionet me pasuritë e shpronësuara deri në momentin kur do të realizohen procesi i hedhjes së gjurmës së projektit mbi hartat kadastrale dhe kalimi i pronësisë në favor të Bashkisë Tiranë.
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës, Drejtoria Vendore Tirana Jug, dhe Bashkia Tiranë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTËR
Erion Braçe

	Nr.
	Emër Mbiemër
	Lloji i pasurisë
	 Zona kadastrale
	Nr. i pasurisë
	Sip. totale Truall   m²
	Sip. truall i prekur m²
	Çmimi truall lekë/m²
	Vlera truall e prekur (lekë)
	Vlera  truall  (lekë)
	Konfirmim i Drejtorisë Vendore të ASHK-së, Tirana Jug 
	Shënime në kartelë

	1
	Bashkëpronarët Ylli, Bogdani, Biba
	Truall
	8260
	3/142
	320.0
	320.0
	30,783 
	9,850,560
	9,850,560
	Konfirmohet me shkresën nr. prot.579/1, datë 12.6.2019 dhe rikonfirmohet me shkresën nr. prot. 4985/1, datë 22.5.2020
	Në seksioni E të kartelës ka shënimin: Ka ndërtime pa leje

	2
	Bashkëpronarët Ylli, Bogdani, Biba
	Truall
	8260
	3/202
	252.80
	212.0
	30,783 
	6,525,996
	6,525,996
	Konfirmohet me shkresën nr. prot.579/1, datë 12.6.2019 dhe rikonfirmohet me shkresën nr. prot. 4985/1, datë 22.5.2020
	Në seksioni E të kartelës ka shënimin: Ka ndërtime pa leje

	 
	SHUMA
	 
	532.00
	 
	16,376,556
	 
	 

	
	
	
	
	
	
	
	
	
	
	
	
	

	
	Shënime:
	
	
	
	
	
	
	
	
	
	
	

	
	1. Për tokën truall, çmimi i llogaritur është marrë nga VKM-ja 89, datë 3.2.2016.
	
	
	
	
	

	
	2. Llogaritjet paraprake të pasurive të kësaj liste janë bazuar në të dhënat e marra nga konfirmimi i Drejtorisë Vendore të ASHK-së, Tirana Jug, me shkresat nr. prot. 579/1, datë 12.6.2019, nr. prot. 579/3, datë 11.7.2019 dhe nr. prot. 4985/1, datë 22.5.2020. 



